ai4bharat/Pralekha huggingface dataset:
قبائیلی امور کی وزارت
دلی ہاٹ کے آدی ٹرایبز انڈیا مہوتسومیں دست کاری کے کھلونوں کی نمائش
نئی دہلی ،10فروری :
آدی مہوتسو جو اس وقت جاری ہے ہرعمرکے لوگوں کے لئے دلچسپی کا سامان رکھتاہے ۔ اس میں قبائلی دست کاری کے بہترین نمونے موجود ہیں جس میں شمال مشرق کے وانچوآند کونیاک قبیلوں کے تیارکردہ ڈوکرااسٹائل سے لے کر منکو ں والے نیکلس تک شامل ہیں اس کے علاوہ بنائی کے بہترین نمونے ریشم اور گرم شالیں اسی طرح قدرتی طورپر امراض کے دفاعی نظام کو تقویت بخشنے والی چیزیں جیسے خشک آملہ ، ہلدی ، راگھی وغیرہ سب یہاں موجود ہیں یعنی ہرشخص اپنی پسند کے مطابق چیزیں دیکھ سکتاہے ۔
طرح طرح کی چیزیں فروخت کرنے والے ان 200اسٹالوں میں چند مخصوص قسم کے اسٹال بھی ہیں ۔جس میں ملک کے مختلف حصوں کے فنکاروں کے ذریعہ تیارکردہ دستکاری کے کھلونے موجود ہیں ۔ ان میں مدھیہ پردیش کے بھیل قبیلے کی تیارکردہ جھبوانام کی گڑیاں آسام ، سکم اوراترپردیش کی کروشیا گڑیاں ، کیرالہ کے ناریل کے ریشے سے بنے ہوئے کھلونے اورراجستھان کی رنگ برنگی کٹھپتلیاں شامل ہیں ۔
امور صارفین، خوراک اور عوامی تقسیم کی وزارت
مرکز نے صارفین کے مفاد کے تحفظ کی غرض سے، قانونی میٹرولوجی یعنی اشیا کے وزن اور پیمائش کے علم  سے متعلق قواعد2011 میں ترمیم کی
نئی تجویز متعارف کرائی گئ ہے جس کے تحت کسی شئے کی واحد فروخت قیمت کو پیکیج کے اوپر درج کرنا لازمی ہوگا
پیکیج کے اندر مقدار بتانے والی تعداد یا اکائی یا واحد شئے یا اس کا جوڑا یا ایسے دیگر الفاظ جو کہ ان مقدار کی نمائندگی کرتے ہوں اس کا ذکر پہلے سے پیک کی گئی اشیا میں کیا جائے گا۔
نئی دہلی یکم دسمبر 2021
صارفین کے امور، خوراک اور سرکاری نظام تقسیم کے مرکزی وزیر جناب اشونی کمار چوبے نے آج لوک سبھا میں ایک سوال کے تحریری جواب میں یہ جانکاری فراہم کی ہے۔
حکومت نے قانونی میٹرولوجی یعنی اشیا کے وزن اور پیمائش کے علم  سے متعلق قواعد 2011 میں بموجب جی ایس آر نمبر 779 مورخہ 2021-11-02 ترمیم کی ہے۔
صارفین کے مفادات کے تحفظ کے مقصد سے ایک نئی تجویز متعارف کرائی گئی ہے جس کے تحت پیکیج کے اندر، اشیا کی اکائی فروخت قیمت کو درج کرنا لازمی بنادیاگیا ہے۔ اس قدم کی بدولت صارفین، پیکیج کے اندر پیک کی گئی شئے کے حجم؍مقدار سے قطع نظر، اطلاع یافتہ فیصلہ کرسکتے ہیں۔
تعداد کے لحاظ سے فروخت کئے جانے کے معاملے میں الجھن کو ختم کرنے کے مقصد سے، پیکیج کے اندر مقدار بتانے والے نمبر یا اکائی یا واحد شئے یا اس کا جوڑا یا ایسے دیگر الفاظ جو کہ ان مقدار کی نمائندگی کرتے ہوں اس کا ذکر پہلے سے پیک کی گئی اشیا میں کیا جائے گا۔
امور صارفین، خوراک اور عوامی تقسیم کی وزارت
ریاستی اور ضلعی سطح پر 728 صارف کمیشن قائم کیے گئے، قومی سطح پر صارفین کے تنازعات کے ازالے کا کمیشن قائم
’’جاگرتی‘‘،جسے محکمہ امور صارفین کے ذریعے ایک بااختیار نوجوان صارف کے طور پر پیش کیا گیا ہے، صارفین کو بااختیار بنانے اور ان کے حقوق کے بارے میں بیداری پیدا کرنے کے لیے ایک شناختی علامت ہے
صارفین کے امور، خوراک اور عوامی تقسیم کے مرکزی وزیر مملکت جناب اشونی کمار چوبے نے آج لوک سبھا میں ایک سوال کے تحریری جواب میں بتایا کہ اس وقت قومی سطح پر قومی صارف تنازعات ازالہ کمیشن قائم کیا گیا ہےاور 728 صارف کمیشن ملک میں ریاستی اور ضلع سطح پر قائم کئے گئے ہیں۔
کنزیومر پروٹیکشن ایکٹ، 2019 کی دفعات کے تحت، صارف ای-داخل پورٹل  کا استعمال کرتے ہوئے مناسب دائرہ اختیار کے صارف کمیشن میں آف لائن یا آن لائن شکایت درج کر سکتا ہے۔ نظرثانی شدہ مالیاتی دائرہ اختیار کے مطابق، ایک ضلع صارف تنازعات ازالہ کمیشن کے پاس شکایات کا ازالہ کرنے کا دائرہ اختیار ہے جہاں پر اشیا ء اور خدمات کی قیمت تلافی بدلادا کی جانے والی اشیاء یا خدمات کی قیمت پچاس لاکھ روپے سے زیادہ نہیں ہے۔ ریاست صارف تنازعات ازالہ کمیشن اور قومی صارف تنازعات ازالہ کمیشن کا دائرہ اختیار ہے جہاں اس طرح کا تلافی بدل بالترتیب پچاس لاکھ روپے ، دو کروڑ روپے اور دو کروڑ روپے سے اوپر ہے۔
کنزیومر پروٹیکشن ایکٹ 2019 کی نمایاں خصوصیات، پیک شدہ اشیاء، وزن اور پیمائش، ہال مارک، صارفین کی شکایات کے ازالے جیسے مسائل پر صارفین کے امور کے محکمے نے ’’جاگو گراہک جاگو‘‘ مہم کے تحت ملک کے تمام صارفین میں ویڈیو اسپاٹس اور دیگر مواد کے ذریعے بیداری پیدا کی ہے۔ محکمے کی ویب سائٹ، ریاست/مرکز کے زیر اہتمام علاقے ،ٹی وی،وی سی اوز ،ریڈیو،سی ایس سیز طریقہ کارکے ذریعہ صارفین کی بیداری پیدا کرنے کی صلاحیت کو بروئے کار لانے کے لیے سوشل میڈیا پر ان مسائل پر باقاعدہ پیغامات پوسٹ کیے جا رہے ہیں۔ ریاست / مرکز کے زیر انتظام حکومتیں دیہی اور دور دراز علاقوں میں صارفین میں بیداری پھیلانے کے لیے شامل ہوئی ہیں۔
صارفین کے امور کے محکمے نے حال ہی میں ’’جاگرتی‘‘ شروع کی ہے، جو صارفین کو بااختیار بنانے اور ان کے حقوق کے بارے میں بیداری پیدا کرنے کے لیے ایک شناختی علامت ہے۔ ’’جاگرتی‘‘کو ایک بااختیار نوجوان صارف کے طور پر پیش کیا گیا ہے۔
کنزیومر پروٹیکشن ایکٹ، 2019 دیگر باتوں کے ساتھ ساتھ، کنزیومر کمیشنز میں فیصلہ سازی کے عمل کو آسان بنانے، کنزیومر کمیشن میں صارف کی طرف سے شکایت درج کرانا جو اس کے کام کی جگہ/رہائش کے حوالے سے دائرہ اختیار رکھتا ہے چاہے لین دین کی جگہ اور کاروبار کی جگہ یا مخالف فریقوں کی رہائش، ای فائلنگ اور ای پیمنٹ، سماعت کے لیے ویڈیو کانفرنسنگ اگر دائر کرنے کے 21 دنوں کے اندر قبولیت کا فیصلہ نہیں کیا جاتا ہے تو شکایات کی قبولیت سمجھی جاتی ہے، عدالت نے مقدمات کو جلد نمٹانے کے لیے ثالثی کی نگرانی ، مصنوعات کی ذمہ داری کی فراہمی کو آسان بنانا ہے۔
آئی بی آئی ڈی ایکٹ کے تحت کنزیومر پروٹیکشن  رولز، 2020 فراہم کرتا ہے کہ ضلع صارف تنازعات ازالہ کمیشنز میں مقدمات کے اندراج کے لیے کسی فیس کی ضرورت نہیں ہے جس میں 5 لاکھ تک کی ادائیگی یا اشیا یا خدمات کی قیمت شامل ہے۔
مزید برآں، کنزیومر پروٹیکشن ایکٹ، 2019 کا سیکشن 38 یہ تجویز کرتا ہے کہ ہر شکایت کو جلد سے جلد نمٹا دیا جائے گا اور کوشش کی جائے گی کہ نوٹس موصول ہونے کی تاریخ سے تین ماہ کے اندر اندر شکایت کا فیصلہ کیا جائے۔ وہ فریق جہاں شکایت کو تجزیہ یا جانچ کی ضرورت نہیں ہے اور اگر اسے اشیاء کے تجزیہ یا جانچ کی ضرورت ہو تو پانچ ماہ کے اندرشکایت کا فیصلہ کیا جانا چاہئے۔
نائب صدر جمہوریہ ہند کا سکریٹریٹ
بھارت کے معزز نائب صدر جناب ایم وینکیا نائیڈو کی جعلی سوشل میڈیا آئی ڈی کے بارے میں عوام کو آگاہی
نئی دہلی، 23/ اپریل 2022 ۔ یہ عام لوگوں کو خبردار کرنے کے لیے ہے کہ بھارت کے عزت مآب نائب صدر جناب ایم وینکیا نائیڈو کے طور پر خود کو پیش کرنے والا ایک شخص موبائل فون نمبر 9439073183 سے مدد اور مالی مدد کے لیے واٹس ایپ پیغامات بھیج رہا ہے۔ اس بات کا امکان ہے کہ اس طرح کے جعلی پیغامات مزید نمبروں سے بھیجے جا رہے ہوں۔
نائب صدر کے نوٹس میں یہ مسئلہ لائے جانے کے بعد نائب صدر کے سکریٹریٹ نے وزارت داخلہ کے حکام کو الرٹ کر دیا ہے۔
معلوم ہوا ہے کہ نقال یعنی خود کو نائب صدر بتانے والے شخص نے کئی وی آئی پیز کو ایسے واٹس ایپ پیغامات بھیجے ہیں۔
وزیراعظم کا دفتر
وزیر اعظم مودی نے گجرات میں سمندری طوفان تاؤتے سے متاثرہ علاقوں کا فضائی سروے کیا
وزیر اعظم نے ریاست بھر میں جاری امدادی کاموں کا جائزہ لیا
وزیر اعظم مودی نے گجرات کے عوام سے ہمدردی کا اظہار کیا
وزیر اعظم نے ریاست میں فوری امدادی سرگرمیوں کے لیے 1000 کروڑ روپے کی مالی اعانت کا اعلان کیا
مرکزی حکومت ریاست میں ہونے والے نقصان کا اندازہ لگانے کے لیے ایک بین وزارتی ٹیم وہاں بھیجے گی
مرکز نے متاثرہ علاقوں میں بنیادی ڈھانچے کی بحالی اور تعمیر نو کے لیے ہر طرح کی مدد کا یقین دلایا
وزیر اعظم نے گجرات میں ووڈ-19 کی صورتحال کا بھی جائزہ لیا
پورے بھارت میں سمندری طوفان تاؤتے کے باعث ہلاک شدگان کے لواحقین کو بطور معاوضہ 2 لاکھ روپے اور زخمی ہونے والے افراد کو 50 ہزار روپے دیے جائیں گے
مرکز کو اپنا تخمینہ بھیجنے کے بعد تمام متاثرہ ریاستوں کو فوری طور پر مالی مدد فراہم کی جائے گی
وزیر اعظم نے سمندری طوفان تاؤتے سے پیدا ہونے والی صورتحال کا جائزہ لینے کے لیے آج گجرات کا دورہ کیا۔ وزیرا عظم نے گجرات اور دیو میں طوفان سے متاثرہ علاقوں اونا ، جعفرآباد ، مہوا  کا فضائی سروے کیا۔
اس کے بعد وزیر اعظم نے گجرات اور دیو میں راحت اور بازآبادکاری کے لیے جاری اقدام کا جائزہ لینے کے لیے احمد آباد میں میں ایک میٹنگ کی صدارت کی۔
انہوں نے گجرات میں فوری راحت کی سرگرمیوں کے لیے 1000 کروڑ روپے کی مالی مدد کا اعلان کیا۔ بعد میں مرکزی حکومت ریاست میں ہونے والے نقصان کا اندازہ لگانے کے لیے ایک بین وزارتی ٹیم کو روانہ کرے گی، جس کی بنیاد پر مزید مدد فراہم کی جائے گی۔
وزیر اعظم نے ریاست کے عوام کو بھروسہ دلایا کہ مرکزی حکومت مشکل کی اس گھڑی میں ریاستی حکومت کے ساتھ مل کر کام کر ے گی اور متاثرہ علاقوں میں بنیادی ڈھانچوں کی بحالی اور تعمیر نو کے لیے ہر ممکن مدد فراہم کرے گی۔
اس دورہ کے دوران وزیر اعظم نے کووڈ وبائی مرض سے پیداشدہ صورتحال کا بھی جائزہ لیا۔ ریاستی انتظامیہ نے اس سلسلے میں اٹھائے جا رہے اقدام کے بارے میں وزیر اعظم کو بتایا اور وزیر اعظم نے اس بات کو یقینی بنانے پر زور دیا کہ بیماری کو روکنے کے لیے بھی قدم اٹھائے جانے چاہئیں۔
گجرات کے اس دورہ میں ان کے ساتھ وزیر اعلی جناب وجے روپانی اور دیگر افسران بھی موجود تھے۔
وزیر اعظم نے بھارت کے مختلف حصوں میں اس سمندری طوفان سے متاثر ہونے والے تمام افراد کے تئیں مکمل ہمدردی کا اظہار کیا اور ان خاندانوں کے تئیں افسوس کا اظہار کیا جنہوں نے اس قدرتی آفت میں اپنے رشتہ داروں کو کھو دیا ہے۔
وزیر اعظم نے کیرالہ، کرناٹک، گوا، مہاراشٹر، گجرات، راجستھان ریاستوں اور مرکز کے زیر انتظام علاقوں دمن اور دیو، اور دادر اور نگر حویلی میں اس طوفان کے سبب ہلاک شدگان کے لواحقین کو بطور معاوضہ 2 لاکھ روپے اور سنگین طور سے زخمی ہونے والوں کو 50 ہزار روپے دینے کا اعلان کیا۔
وزیر اعظم نے کہا کہ مرکز سمندری طوفان سے پیدا شدہ صورتحال سے متاثر ریاستی حکومتوں کے ساتھ مل کر کام کر رہا ہے۔ ان ریاستوں کے ذریعے اپنے نقصان کا تخمینہ مرکز کے ساتھ شیئر کرنے کے بعد انہیں فوری مالی مدد فراہم کی جائے گی۔
وزیر اعظم مودی نے کہا کہ ہمیں قدرتی آفت سے متعلق انتظام کے سلسلے میں مزید سائنسی مطالعوں پر اپنی توجہ برقرار رکھنی ہوگی۔ انہوں نے متاثرہ علاقوں سے لوگوں کو تیزی نکالنے کو یقینی بنانے کے لیے بین ریاستی تعاون اور جدید مواصلاتی تکنیک کے استعمال پر بھی توجہ دینے کو کہا۔ انہوں نے متاثرہ علاقوں میں تباہ ہوئے گھروں اور جائیدادوں کی مرمت پر بھی فوری توجہ مرکوز کرنے کی اپیل کی۔
بندرگاہوں، جہاز رانی اور آبی راستوں کی وزارت
جے این پی اے مالی سال 22-2021 میں 5.68 ملین ٹی ای یوز کو ہینڈل کیا جو کسی بھی مالی سال کے لیے اب تک کا سب سے زیادہ ہے
ایک تاریخی کامیابی میں، جواہر لعل نہرو پورٹ اتھارٹی ، ہندوستان کی پریمیئر کنٹینر پورٹ نے 21- 2020میں 4.68 ملین ٹی ای یوز کے مقابلے میں مالی سال22- 2021 کے دوران 5.68 ملین ٹی ای یوز کو نپٹایا جو کہ 21.55 فیصد اضافہ ہے۔ 19- 2018 میں 5.13 ٹی ای یوز کے مقابلے میں یہ کارکردگی کسی بھی مالی سال کے لیے جواہر لال نہرو پورٹ پر سب سے زیادہ ہے۔
مالی سال 22-2021 کے اپریل-2021 سے مارچ-2022 کے دوران جے این پی اے پر سنبھالا جانے والا کل ٹریفک 76 ملین ٹن ہے، جو گزشتہ سال کی اسی مدت کے 64.81 ملین ٹن کے مقابلے میں 17.26 فیصد زیادہ ہے۔
ٹی ای یوز کے لحاظ سے، مالی سال 22- 2021 کے دوران جے این پی اے پر ہینڈل کیے گئے کل کنٹینر ٹریفک میں سے، 1,244,694 ٹی ای یوز کو بی ایم سی ٹی  میں ہینڈل کیا گیا۔1,186,181 ٹی ای یوز این ایس آئی جی ٹی  پر ؛ 1,865,587 ٹی ای یوز اے پی ایم ٹی میں ؛947,887 ٹی ای یوز این ایس آئی سی ٹی  پر اور 440,210 ٹی ای یوز اور جے این پی سی ٹی  پرہینڈل کیا گیا ہے ۔ مالی سال 22- 2021 کے دوران، جے این پی اے نے پچھلے سال کے 6,092 ریک اور 921,512 ٹی ای یوز کے مقابلے میں 6,278 کنٹینر ریک اور 1,007,667 ٹی ای یوز کو ہینڈل کیا۔ اس کے علاوہ، مالی سال 22- 2021 کے دوران دو کنٹینر ٹرمینلز یعنی این ایس آئی جی ٹی اور بی ایم سی ٹی نے 1.186 ملین ٹی ای یوز اور 1.245 ملین ٹی ای یوز کو سنبھال کر پہلی بار 1 ملین ٹی ای یوز کا ہندسہ عبور کیا، جس میں بالترتیب 52.12فیصد اور 33.39فیصد کی سالانہ نمو درج کی گئی۔
جے این پی اے کی شاندار کارکردگی اور نئے بینچ مارک پر، جے این پی اے کے چیئرمین، آئی اے ایس، جناب سنجے سیٹھی نے کہا، ‘‘مالی سال 22- 2021 کے دوران 5.68 ملین ٹی ای یوز کو ہینڈل کرنے کی جے این پی اے کی غیر معمولی کارکردگی ہمارے گاہکوں اور شراکت داروں کو بہترین خدمات فراہم کرنے کے لیے پورٹ کی مسلسل کوششوں اور عزم کی علامت ہے۔ میں تمام ملازمین اور اسٹیک ہولڈرز کو ان نمایاں کامیابیوں کو حاصل کرنے میں مسلسل تعاون کے لیے مبارکباد پیش کرنا چاہوں گا۔ جے این پی اے ملک کی اقتصادی ترقی کی رفتار کو برقرار رکھنے میں اپنے کردار کے لیے پرعزم ہے۔ جے این پی اے کی طرف سے مقرر کردہ نیا بینچ مارک ایگزم تجارت، سمندری اور بندرگاہ کے شعبوں میں بندرگاہ کی خاطر خواہ پیش رفت کو ظاہر کرتا ہے۔ جے این پی اے عالمی معیارات کو برقرار رکھتے ہوئے اور دنیا کے لیے پسند کی بندرگاہ کے طور پر خدمات انجام دے کر اپنی آپریشنل کارکردگی کو مستقل طور پر بڑھانے کو یقینی بناتا ہے۔
جے این پی اے کے بارے میں:
نئی ممبئی میں جواہر لعل نہرو پورٹ اتھارٹی  ہندوستان میں کنٹینر ہینڈلنگ کی سب سے بڑی بندرگاہوں میں سے ایک ہے۔ 26 مئی 1989 کو شروع کیا گیا، اپنی کارروائیوں کے تین دہائیوں سے بھی کم عرصے میں، جے این پی اے ایک بلک کارگو ٹرمینل سے ملک میں سب سے بڑی کنٹینر بندرگاہ بن گیا ہے۔
فی الحال جے این پی اے پانچ کنٹینر ٹرمینلز چلاتا ہے: جواہر لال نہرو پورٹ کنٹینر ٹرمینل ، نہاوا شیوا انٹرنیشنل کنٹینر ٹرمینل ، گیٹ وے ٹرمینلز انڈیا پرائیویٹ۔ لمیٹڈ ، نہاوا شیوا انٹرنیشنل گیٹ وے ٹرمینل  اور نئے کمیشن شدہ بھارت ممبئی کنٹینر ٹرمینلز پرائیویٹ لمیٹڈ ۔ بندرگاہ میں عام کارگو کے لیے ایک شیلو واٹر برتھ اور ایک اور مائع کارگو ٹرمینل بھی ہے جس کا انتظام بی پی سی ایل – آئی او سی ایل کنسورشیم اور نئی تعمیر شدہ ساحلی برتھ کے ذریعے کیا جاتا ہے۔
کوئلے کی وزارت
ملک میں محدود ستیابی کی وجہ سے کوکنگ کوئلہ کی درآمد
کوئلہ ، کان کنی اورپارلیمانی امورکی وزارت کے وزیر جناب پرہلاد جوشی نے آج راجیہ سبھا میں ایک تحریری جواب میں یہ اطلاع فراہم کی ہے ۔
ملک میں کوکنگ کوئلہ کی محدود دستیابی کی وجہ سے ، زیادہ تر فولاد کی صنعت کی ضروریات پوری کرنے کی غرض سے کوکنگ کوئلہ درآمد کیاجارہاہے ۔ کوکنگ کوئلہ کے ، فولاد کی مینوفیکچرنگ کی لاگت کاایک اہم جزوہونے کے وجہ سے ، کوکنگ کوئلہ کی بین الاقوامی قیمت میں حالیہ اضافے کی بدولت اسٹیل کی تیاری سے متعلق لاگت ، ڈھانچے پراثرپڑاہے ۔ گزشتہ تین سالوں کے دوران درآمدکئے گئے کوکنگ کوئلہ کی تفصیلات درج ذیل ہیں ۔
|
|
سال
|
|
کوکنگ کوئلہ کی درآمد
|
|
2019-20
|
|
51.83
|
|
2020-21
|
|
51.19
|
|
2021-22
|
|
57.16
حکومت ہند کے فولاد کی وزارت اورروسی وفاق کی توانائی کی وزارت کے درمیان 14اکتوبر2021 کو ایک مفاہمت نامہ پر دستخط کئے گئے تھے۔ یہ مفاہمت نامہ فولاد کی تیاری میں استعمال ہونے والے کوکنگ کوئلہ کے سلسلے میں تعاون کے بارے میں تھا ۔
نئے جغرافیائی مقامات میں تنوع پیداکرنے کے پیش نظر، ایس اے آئی ایل نے کوکنگ کوئلہ کی صنعتی آزمائشی کھیپ کی سپلائی کی غرض سے روس کی ایک کمپنی رشئین کائنرکے ساتھ 24 اگست 2022کو ایک سمجھوتے پردستخط کئے تھے ۔فی الحال ،ایس اے آئی ایل ، آسٹریلیا ، امریکہ ، انڈونیشیا اورموزمبیق سے طویل مدتی سمجھوتوں کے تحت ، درآمدشدہ میٹالیورجیکل کوئلہ خریدرہاہے ۔اس کے علاوہ راشٹریہ اسپات نگم لمیٹڈ  نے بھی آسٹریلیا ، کینیڈا ، امریکہ ، انڈونیشیا اور موزمبیق جیسے ملکوں سے مختلف عالمی سپلائرز کے ساتھ طویل مدتی سمجھوتےکئے ہیں ۔
فولاد کے کارخانوں میں ملکی غیرکوکنگ کوئلہ کااستعمال کوئلہ پرمبنی ڈی آرپلانٹ ٹکنالوجی پرمبنی کوئلہ تک محدود ہے ۔
خلا ء کا محکمہ
مواصلاتی سٹیلائٹ
نئی دہلی، 13فروری 2019؍شمال مشرقی خطے کی ترقی کے مرکزی وزیر مملکت، وزیر اعظم کے دفتر میں وزیر مملکت، عملے عوامی شکایات اور پنشن ، ایٹمی توانائی اور خلاء کے مرکزی وزیر ڈاکٹر جیتندر سنگھ نے آج لوک سبھا میں ایک سوال کے تحریری جواب میں بتایا کہ جی سیٹ-11، کو کامیابی کے ساتھ 6 دسمبر 2018ء کو چھوڑا گیا تھا۔ یہ ایک مواصلاتی سیارچہ ہے اور تمام زمینی تجربوں کی تکمیل کے بعد یہ سٹیلائٹ لانچ کے لئے فرینچ گویانا منتقل کردیاگیا تھا۔ مزید یہ کہ لانچ پیڈ آپریشن کامیابی کے ساتھ انجام دی گئی تھیں۔مدار میں سٹیلائٹ کو پہنچانے کے لئے تمام درکار سرگرمیاں کامیابی کے ساتھ انجام دی گئی تھیں اور جی سیٹ-11 مدار میں پروگرام کے مطابق کام کررہا ہے۔
U: 949
(Visitor Counter : 54
وزارت دفاع
سروے جہاز  پروجیکٹ کے دوسرے جہاز ’نردیشک‘  کو لانچ کیا گیا
بھارتی بحریہ کے لئے ایل اینڈ ٹی شپ بلڈنگ کے تعاون سے جی آر ایس ای کے ذریعہ زیرتعمیر چار سروے جہاز   پروجیکٹ میں سے دوسرے جہاز ’نردیشک‘ کو 26 مئی 2022 کو چنئی کے کٹوپلی میں لانچ کیا گیا ۔ اس نے 10:38 بجے منعقد افتتاحی تقریب میں مشرقی بحریہ کمان کے فلیگ آفیسر کمانڈنگ ان چیف وائس ایڈمرل بسواجیت داس گپتا کی موجودگی میں خلیج بنگال میں اپنا پہلا آبی رابطہ قائم کیا۔ بحریہ کی سمندری روایت پر عمل کرتے ہوئے محترمہ سربانی داس گپتا نے اتھرووید کا جاپ کرکے جہاز کو لانچ کیا۔ اس جہاز نے اپنا نام سابقہ نردیشک سے لیا ہے ، جو کہ ایک بھارتی بحریہ سروے جہاز تھا اور دسمبر 2014 میں 32 سال کی شاندار سروس کے بعد اسے ہٹا دیا گیا تھا۔ ایس وی ایل کے چار جہازوں میں سے تین کی جزوری تعمیر کٹوپلی میں واقع ایل اینڈٹی میں جی آر ایس ای اور ایل اینڈٹی شپ بلڈنگ کے بیچ تعاون پر مبنی نظریہ کے تحت کی جارہی ہے۔پبلک-پرائیویٹ شراکت داری کا یہ ماڈل بھارت میں جنگی جہاز کی تعمیر کے لیے مستقبل میں کامیاب تعاون کا باعث بنے گا۔
اس سے پہلے 30 اکتوبر 2018 کو وزارت دفاع اور کولکتہ میں واقع گارڈن ریچ شپ بلڈرز اینڈ انجینئرز  کے درمیان چار ایس وی ایل جہازوں کی تعمیر کے معاہدے پر دستخط کیے گئے تھے۔ فرسٹ کلاس جہاز ’سندھیاک‘ کو 5 دسمبر 2021 کو کولکتہ کے جی آر ایس ای میں لانچ کیا گیا تھا۔
ایس وی ایل جہاز سمندر سے متعلق معلومات جمع کرنے کے لئے موجودہ سندھیاک کلاس کے سروے جہازوں کو نئی نسل کے ہائیڈرو گرافک آلات سے بدل دیں گے۔ اس سروے جہاز  کی تقریباً 3400 ٹن اور 226 عملہ کی صلاحیت ہے ۔ اس جہاز کو 14 سمندر میل کی کروز رفتار اور 18 سمندر میل  کی زیادہ سے زیادہ رفتار سے چلانے کے لیے ڈیزائن کیا گیا ہے۔کم گہرے پانی کے سروے کام کے دوران ضروری کم رفتار پر بہتر مہارت کے لئے بو اور اسٹرن تھرسٹرز کو لگایا گیا ہے۔ ان جہازوں کے پتوار اسٹیل اتھارٹی آف انڈیا لمیٹڈ کے ذریعہ ملکی سطح پر تیار کی گئی ڈی ایم آر249- اے فولاد سے بنائے گئے ہیں۔
چار سروے موٹر کشتیوں اور ایک انٹیگرل ہیلی کاپٹر کو لے جانے کی صلاحیت کے ساتھ، جہازوں کا بنیادی رول بندرگاہوں اور جہازرانی چینلوں کے بڑے پیمانے پر ساحلی اور گہرے پانی کے ہائیڈروگرافک سروے کرنے کا ہوگا۔ دفاع کے ساتھ ساتھ سول ایپلی کیشنز کے لیے بحری سائنس اور جیو فزیکل ڈیٹا جمع کرنے کے لیے بھی جہازوں کو تعینات کیا جائے گا۔ وہیں ہنگامی حالات کے دوران جہازوں کو اسپتال کے طور پر استعمال کرنے کے علاوہ ان کا دوسرا رول محدود دفاع فراہم کرنے کا اہل ہونا ہے۔
کووڈ-19 وبا کی وجہ سے چیلنجوں کے باوجود جی آر ایس ای نے خاطر خواہ پیش رفت کی ہے اورجنوری 2023 تک ایس وی ایل کے پہلے جہاز سندھیاک کو سونپنے کا ہدف رکھا ہے۔ دوسرے جہاز یعنی نردیشک کی ڈیلیوری اپریل 2023 تک ہونے کا امکان ہے۔ دوسرے سروے جہاز کی لانچنگ ’میک ان انڈیا‘ اور ’آتم نربھر بھارت‘ کے تصور کے تحت ملکی جہاز کے تعمیر کے ہمارے عزم کی تصدیق کرتی ہے۔ سروے جہاز  میں لاگت کی بنیاد پر 80 فیصد سے زیادہ ملک میں بنے سازوسامان ہوں گے ۔ اس کے علاوہ، یہ بھی یقینی بنائے گاکہ بڑے پیمانے پر دفاعی پروڈکشن بھارتی مینوفیکچرنگ اکائیوں کے ذریعہ انجام دیا جاتا ہے ، جس سے ملک کے اندر روزگار اور صلاحیت سازی کو فروغ ملتا ہے۔
وزارت خزانہ
اشیا کی فراہمی کے بغیر بل جاری کرنے کے ریکٹ کا دہلی میں پردہ فاش
نئی دہلی 16ستمبر ۔سی جی ایس ٹی دہلی مغرب اور سی جی ایس ٹی دہلی شمال نے ایک مشترکہ کارروائی میں ایک ایسے ریکٹ کا پردہ فاش کیا ہے ،جس کے تحت اشیا کی صحیح معنیٰ میں فراہمی کے بغیر بل جاری کردئے جاتے تھے۔ ٹیکس اد ا کرنے والوں کو کسٹم سے آئی جی ایس ٹی کے ری فنڈ حاصل ہوجاتے تھے۔ تحقیقات سے ایک بے نظیر کا رروائی کا پتہ چلا ہے ،جس کے تحت ٹیکس ادا کرنے والے ایس ای زیڈ کو سامان کی فراہمی دکھایا کرتے تھے اور اس طرح سی جی ایس ٹی سے بے ایمانی سے ری فنڈ حاصل کیا کرتے تھے ۔
اس کارروائی میں دیویندرکمار یادو اور سنجیومہیشوری کا اصل ہاتھ تھا ،جنہوں نے فرضی فرمیں قائم کررکھی تھیں اور بینک کھاتے کھول رکھے تھے ۔ جناب بھوانی شنکر شرما اکاؤنٹنٹ کا کام کرتے تھے جو جعلی دستاویزات تیار کرتے تھے اورجعلی بلوں کی بنیادپر ریٹرن فائل کیا کرتے تھے۔ ان چاروںکو گرفتار کرلیا گیا ہے اور پٹیالہ ہاؤس کورٹ نئی دہلی کے ڈیوٹی مجسٹریٹ نے 14 دن کی عدالتی حراست میں بھیج دیا ہے ۔ ابتدائی چھان بین کے مطابق 195 کروڑروپے کے جعلی آئی ٹی سی منظورکرائے گئے ہیں، جن میں 847 کروڑروپے کی رقم کے بل استعمال کئے گئے ہیں۔
تحقیقات سے پتہ چلاہے کہ کم آمدنی والے گروپ سے تعلق رکھنے والے افراد کے نام پر تقریباََ 60 فرضی فرمیں قائم کی گئیں۔ ان میں سے بعض فرموںکی طرف سے جعلی ان پٹ ٹیکس کریڈٹ اس گروپ کی فرموں کو دئے گئے ،جس کا مقصد آئی جی ایس ٹی ری فنڈ حاصل کرنا یا ایس ای زیڈ کی فراہمی کے نتیجے میں ری فنڈ حاصل کرنا تھا۔ ملزمین بھارت میں مختلف بندرگاہوں سے آئی جی ایس ٹی ری فنڈ کے لئے اپلائی کرتے تھے اور انہوں نے 18.09 کروڑروپے اپنے کھاتوں میں جمع کرادئے ۔ اس کے علاوہ سی جی ایس ٹی شمال اور مغرب کے ڈویژنل دفتر وں میں ایس ای زیڈ کو فراہم کردہ اشیا کے سلسلے میں 29.66 کروڑروپے کے کلیم داخل کئے گئے جو منظور نہیں ہوئے ہیں ۔تلاشی کی کارروائی کے دوران 91.92 لاکھ روپے نقدبرآمدکئے گئے ، جن کا کوئی حساب کتاب نہیں تھا۔ دو بینک کھاتوں کو جن میں 1.68 کروڑروپے جمع تھے،عارضی طور پر قرق کرلیا گیا ہے ۔
ملزمین نے سی جی ایس ٹی ایکٹ 2017 کی دفعہ 132   اور  کے تحت جرم کیا ہے ، جو قابل دست اندازی پولیس ہے اور دفعہ 132  کے تحت ناقابل ضمانت ہے اور اس قانون کی دفعہ 132  (i ( کے تحت قابل سزا ہے ۔ اس کے نتیجے میں چاروں ملزمین کو 14ستمبر 2019 کو 15دن کے لئے عدالتی حراست میں بھیج دیا گیا ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-4174
(Visitor Counter : 69
وزیراعظم کا دفتر
وزیراعظم نے ڈبلیو ایچ او کے ڈائریکٹر جنرل ڈاکٹر ٹیڈروس ادنوم گھیبرے یسس کا ہندوستان آمد پر خیر مقدم کیا
ڈاکٹر ٹیڈروس گجرات کے گاندھی نگر میں منعقد ہونے والی روایتی ادویات سے متعلق ڈبلیو ایچ او کے عالمی سربراہ اجلاس میں حصہ لیں گے
وزیراعظم جناب نریندر مودی نے عالمی صحت ادارہ کے ڈائریکٹر جنرل ڈاکٹر ٹیڈروس ادنوم گھیبرے یسس کا ہندوستان آمد پر خیر مقدم کیا ہے۔جناب مودی نے ڈاکٹر ٹیڈروس کے لئے تلسی بھائی کا نام استعمال کیا۔ یہ نام وزیراعظم نے اپنے آخری دورے کے دوران ڈائریکٹر جنرل کو دیا تھا۔
ڈاکٹر ٹیڈروس گجرات کے گاندھی نگر میں 17سے 18 اگست 2023 تک
منعقد ہونے والی روایتی ادویات سے متعلق ڈبلیو ایچ او کے عالمی سربراہ اجلاس میں حصہ لیں گے۔
آیوش کی وزارت کے سلسلے وار ٹویٹ کا جواب دیتے ہوئے وزیر اعظم نے کہا :
‘‘ میرے اچھے دوست تلسی بھائی نوراتری کے لئے پوری طرح تیار ہیں ! ہندوستان آمد پرخوش آمدید @DrTedros!”
عملے، عوامی شکایات اور پنشن کی وزارت
سینٹرل سکریٹریٹ کے دفتر کے طریقہ کار کامینول
شمال مشرقی ریاستوں کی ترقی کے مرکزی وزیر مملکت  نیز وزیراعظم کے دفتر، عملہ، عوامی شکایات، پنشن، جوہری توانائی اور خلا کے وزیر مملکت ڈاکٹر جتیندر سنگھ نے آج لوک سبھا میں ایک سوال کے تحریری جواب میں بتایا کہ دسمبر 2019 میں جاری کردہ سینٹرل سکریٹریٹ کے دفتر کے ضابطوں کے مینول 2019کے پندرہویں شمارے کے جدول 8.1 میں اراکین پارلیمنٹ کے ساتھ مراسلت کے لئے خصوصی ضابطے مذکور ہیں۔ 2019 کے مینول میں مذکور ہے کہ اراکین پارلیمنٹ موصولہ کمیونیکیشن پر فوری توجہ دی جائے۔ جب کوئی مراسلت وزیر موصوف کو بھیجا گیا ہو تو اس کا جواب خود وزیر موصوف کے ذریعے دیا جانا چاہئے۔ دیگر معاملات میں خط وکتابت کا جواب ایسے آفیسر کے دستخط سے جاری کیا جانا چاہئے جو صرف سکریٹری کے رینک کے ا فسر ہوں۔ جب کوئی خط وکتابت کسی وزارت / محکمہ / ادارے کے ایک منسلکہ یا ذیلی دفتر سرکاری سیکٹر کی کمپنی، مالیاتی اداروں ،ڈویزن برانچ کے سربراہ /انچارج کو بھیجی جائے تو خود سربراہ کے ذریعے اس کا جواب دیا جانا چاہئے۔
تاہم پالیسی معاملات میں متعلقہ افسر کو جوابات ارسال کرنے سے قبل اعلیٰ حکام کے ساتھ پہلے سے صلاح ومشورہ کرنا چاہئے۔ تاہم اس بات کو بھی یقینی بنایا جانا چاہئے کہ اراکین پارلیمنٹ کو بھیجے جانے والے ایسے جوابات کی کم از کم سطح انڈر سکریٹری ہو، وہ بھی صرف نرم لب ولہجہ والے لیٹر میں۔سینٹرل سکریٹریٹ کے دفتر کے طریقہ کار کے مینول 2019 میں وسیع ضابطے / طریقہ کار مذکور ہیں جن پر عمل درآمد حکومت ہند کی وزارتوں / محکموں میں کیے جاتے ہیں۔ریاستی حکومتوں کے اندر کام کاج متعلقہ دفتری طریقہ کار کے مینول کے مطابق کیا جاتا ہے۔
سٹرک ٹرانسپورٹ اور شاہراہوں کی وزارت
این ایچ اے آئی نے مصالحت کے ذریعے دعووں کو تیزی سے نمٹایا
نئی دہلی، 17جون 2020 / بھارت کی قومی شاہراہوں سے متعلق اتھارٹی این ایچ اے آئی نے مصالحت کے ذریعے دعووں کو جلد نمٹانے اور بقایہ رقم کو کم کرنے کی کوشش کے طور پر مصالحت کا عمل پورے زور شور سے شروع کر دیا ہے اس کے لیے آزاد ماہرین کی تین مصالحتی کمیٹیاں تشکیل دی گئی ہیں جن میں سے ہر ایک میں تین ارکان ہیں۔ ان مصالحتی کمیٹیوں کی قیادت عدلیہ ، پبلک ایڈمنسٹریشن ، مالیے اور پرائیویٹ شعبے کے سینئر ماہرین کر رہے ہیں۔
ثالثی کے قانون 2015 اور 2019 کی اس کی ترمیم کے مطابق سبھی ثالثی والے تنازعات کو 12 سے 18 مہینے کے اندر نمٹایا جانا ہے۔ البتہ دعووں کو 12 مہینے کے اندر نمٹانا بہت ہی مشکل ہے کینوکہ اس میں مختلف طور طریقوں سے گزرنا ہوتا ہے ساتھ ہی ساتھ مصالحت کے طریقے سے دعووں کے قابل قبول حل کی تیزی سے منصفانہ اور شفاف طریقے سے نمٹائے جانے کی یقین دہانی ہوتی ہے۔ مصالحت و نمٹارے کا عمل ہر کیس میں پانچ نششتوں کے ذریعے مکمل ہو جانا چاہیے اور اس میں سی سی آئی ای میں کیس داخل کرنے کے دن سے لے کر چھ مہینے سے زیادہ کا وقت نہیں لگنا چاہیے۔ اس کے علاوہ ثالثی و مصالحت  قانون 2015 کے مطابق مصالحت زیادہ بڑا کام ہے اور زیادہ تیز عمل ہے ۔ نیز اس عمل کے ذریعے کیے جانے والے نمٹارے کی وہی قانونی حیثیت ہے جو ثالثی کے فیصلے یا عدالت کے حکم کی ہے۔
اب تک سی سی آئی ای میں 108 کیس داخل کیے جا چکے ہیں اور 13349 کروڑ روپے مالیت کے دعووں کو 3743 کروڑ روپے کی رقم دے کر کامیابی سے نمٹایا جا چکا ہے۔ این ایچ اے آئی سبھی تنازعات کو مصالحت کے ذریعے تیزی سے نمٹانے کے لیے کام کر رہی ہے۔ اس سے نہ صرف ثالثی کے طویل عمل میں دونوں فریقوں کی قانونی بھاگ دور میں کمی آئے گی بلکہ ثالثی کے کیسوں میں پھنسی ہوئی رقم کو بھی پرائیویٹ شعبے کے احیاء کے لیے نکالا جا سکتا ہے اور کام میں لایا جا سکتا ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –3340
(Visitor Counter : 136
کیمیکلز اور فرٹیلائزر کی وزارت
سُویدھا نیپکِن
نئی دہلی، 23 جولائی / کیمیاوی اشیاء اور کیمیاوی کھادوں کے وزیر جناب ڈی وی سدانند گوڑا نے آج لوک سبھا میں ایک تحریری جواب میں بتایا ہے کہ ‘ جَن اوشدھی سُویدھا ’ سینٹری نیپکن ، پردھان منتری بھارتی جَن اوشدھی پری یوجنا  کی خردہ دکانوں سے ملک بھر میں 10 روپئے میں چار نیپکن کی شرح سے خریدے جا سکتے ہیں ۔
18 جولائی ، 2019 ء تک ملک بھر میں پی ایم بی جے پی کے تحت 5449 خردہ دکانیں کھولی جا چکی ہیں ۔ پی ایم بی جے پی  ادویہ کی تقسیم اور فروخت کے لئے ضروری ساز و سامان فراہم کرنے کے لئے تین جدید قسم کے گودام گرو گرام ، بنگلورو اور گواہاٹی میں قائم کئے گئے ہیں ۔
پردھان منتری بھارتی جن اوشدھی کیندروں کے توسط سے ‘ جن اوشدھی سویدھا ’ سینٹری نیپکنوں کے فروخت کا کام 19-2018 ء سے شروع ہوا ہے ۔ 15 جولائی ، 2019 ء تک پی ایم بی جے پی کے تحت جَن اوشدھی سویدھا سینٹری نیپکنوں کے تقریباً 28 لاکھ پیک فروخت کئے جا چکے ہیں ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
U. No. 3344
(Visitor Counter : 31